CELEX: 62010TN0071
Language: et
Date: 2010-02-18 00:00:00
Title: Kohtuasi T-71/10: 18. veebruaril 2010 esitatud hagi — Xeda International ja Pace International versus komisjon

17.4.2010   
            
            
               ET
            
            
               Euroopa Liidu Teataja
            
            
               C 100/62
            
         18. veebruaril 2010 esitatud hagi — Xeda International ja Pace International versus komisjon
   (Kohtuasi T-71/10)
   2010/C 100/92
   Kohtumenetluse keel: inglise
   
      Pooled
   
   
      Hageja: Xeda International (Saint Andiol, Prantsusmaa) ja Pace International (Seattle, Ameerika Ühendriigid) (esindajad: advokaadid C. Mereu ja K. Van Maldegem)
   
      Kostja: Euroopa Komisjon
   
      Hagejate nõuded
   
   
               —
            
            
               tunnistada hagi vastuvõetavaks ning põhjendatuks;
            
         
               —
            
            
               tühistada vaidlustatud otsus;
            
         
               —
            
            
               mõista komisjonilt välja kõik käesolevaga hagiga seotud kulud,
            
         
               —
            
            
               rakendada kõiki muid meetmeid, mida kohus peab vajalikuks.
            
         
      Väited ja peamised argumendid
   
   Käesolevas hagis paluvad hagejad tühistada komisjoni 30. novembri 2009. aasta otsuse toimeaine difenüülamiini nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (teatavaks tehtud numbri K(2009) 9262 all) (ELT L 314, lk 79).
   Hagejad väidavad, et vaidlustatud otsuse tõttu ei saa esimene hageja enam difenüülamiini ja difenüülamiini-sisaldavaid tooteid Euroopa Liidus müüa ning kaotab liikmesriikides alates 30. maist 2010 toodete registreeringud.
   Hagejad väidavad, et vaidlustatud otsus on seadusevastane, kuna see toetub väärale difenüülamiini suhtes antud hinnangule, mis on teaduslikult ja õiguslikult vigane. Hagejate sõnul rikub see Euroopa Liidu toimimise lepingut ja teiseseid EL-i õigusakte.
   Kokkuvõtteks väidavad hagejad, et vaidlustatud otsus keelustab difenüülamiini kasutamise taimekaitsetoodetes kolmel teaduslikul alusel, mis on mainitud põhjenduses 5, millest igaühte olid hagejad kas piisavalt käsitlenud või ei olnud see põhjendatud alus difenüülamiini väljajätmiseks.
   Lisaks väidavad hagejad, et komisjon on rikkunud hagejate kaitseõigust, kuna ta ei võimaldanud neil tugineda toimiku tagasivõtmisele ja uue toimiku esitamisele pikema üleminekuperioodi jooksul, sellise perioodi nagu kohaldati sama reguleerimisprotsessi raames teiste ainete suhtes.